કન્યા: સંવત ૨૦૭૨માં નૂતન વર્ષના સુપ્રભાતે આપનો રાશિ પતિ બુધ તથા વ્યયેશ સૂર્ય બંને ગ્રહો ધન ભાવે તુલા રાશિથી પોતાની મુસાફરી આગળ ધપાવે છે. જે બંને પોતાની ગતિ અનુસાર આગળ વધતા વર્ષના અંતે ફરીથી બીજા ભાવે તુલા રાશિમાં જ જોવા મળે છે. તેઓ રાશિ ચક્ર પૂર્ણ કરે છે, લાભેશ ચંદ્ર પણ બીજા ભાવેથી અને તુલા રાશિથી પોતાની તે જ ગતિથી મુસાફરી શરૂ કરે છે અને રાશિ ચક્રનાં અનેક ચક્કરો કાપીને ફરીથી તુલા રાશિમાં બીજા ભાવે જ જોવા મળે છે, ધન સ્થાનનો સ્વામી શુક્ર વર્ષના આરંભે દેહભુવન અને કન્યા રાશિથી ભ્રમણ શરૂ કરી આગળ વધતા રાશિ ચક્ર પૂર્ણ કરીને વર્ષના અંતે વૃશ્ચિક રાશિમાં ત્રીજા ભાવે જોવા મળે છે, પરાક્રમેશ મંગળ વર્ષના આરંભે દેહભાવે અને કન્યા રાશિથી પોતાનું ભ્રમણ શરૂ કરી વર્ષાન્તે ધન રાશિમાં ચોથા ભાવે જોવા મળે છે. સુખેશ ગુરુ મહારાજ વર્ષના આરંભે વ્યય ભાવે અને સિંહ રાશિથી પોતાનું ભ્રમણ શરૂ કરે છે અને ધીમી ગતિથી આગળ વધતા વર્ષના અંતે એક ભાવ બદલી કન્યા રાશિમાં દેહભાવે જોવા મળે છે. પંચમેશ શનિ મહારાજ વર્ષના આરંભથી કે અંત સુધી રાશિ કે ભાવ બદલ્યા વિના ત્રીજા ભાવે વૃશ્ચિક રાશિમાં જ જોવા મળે છે. વર્ષના આરંભે કન્યા રાશિમાં રહેલ રાહુ અને મીન રાશિમાં રહેલ કેતુ પોતાની વક્રગતિથી આગળ વધતા વર્ષના અંતે રાહુ સિંહ રાશિમાં જ્યારે કેતુ કુંભ રાશિમાં અનુક્રમે બારમે તથા છઠ્ઠે જોવા મળે છે.